Filozofická fakulta Univerzity Komenského v Bratislave

Filozofická fakulta Univerzity Komenského (lat. Facultas Philosophica, angl. Faculty of Arts; skr. FiF UK) je jedna z trinástich fakúlt Univerzity Komenského v Bratislave.

Dejiny 
Patrí medzi najstaršie fakulty Univerzity Komenského. Vznikla v roku 1921 za aktívnej pomoci profesorov Karlovej univerzity. Okrem výchovy stredoškolských profesorov dala Slovensku aj prvých profesionálnych vedeckých pracovníkov spoločenskovedných disciplín. V súčasnosti v rámci celoživotného vzdelávania organizuje fakulta pre študentov a absolventov vysokých škôl výberové štúdium, rozširujúce štúdium, rekvalifikačné štúdium a doplňujúce pedagogické štúdium. Pre občanov Slovenskej republiky organizuje kurzy cudzích jazykov a štátne jazykové skúšky a pre cudzincov kurzy slovenského jazyka ako cudzieho jazyka a štátne skúšky zo slovenského jazyka. 

Fakulta poskytuje tri stupne štúdia: bakalárske, magisterské a doktorandské štúdium. Bakalárske štúdium trvá tri alebo štyri roky (napr. štúdium archívnictva). Magisterské štúdium (jednoodborové i dvojodborové) trvá jeden (napr. štúdium archívnictva) až dva roky. Doktorandské štúdium trvá štyri roky. 

Na FiF UK dnes študuje okolo 4 200 študentov a približne 50 doktorandov. Každý rok fakulta vydáva tri študentské časopisy, ktoré spolu so študentskými vedeckými konferenciami pomáhajú študentom pri príprave na vedeckú prácu. Na FiF UK pôsobí 22 katedier a Studia Academica Slovaca - centrum pre slovenčinu ako cudzí jazyk. Pri štúdiu pomáha študentom so svojou zbierkou aj ústredná knižnica, ktorá získava, spracúva, ochraňuje a sprístupňuje domáce a zahraničné, vedecké a odborné dokumenty.

Pracoviská 
 Katedra andragogiky
 Katedra anglistiky a amerikanistiky
 Katedra archeológie
 Katedra archívnictva a pomocných vied historických
 Katedra dejín výtvarného umenia
 Katedra estetiky
 Katedra etnológie a kultúrnej antropológie
 Katedra filozofie a dejín filozofie
 Katedra germanistiky, nederlandistiky a škandinavistiky
 Katedra hudobnej vedy
 Katedra jazykov
 Katedra klasickej a semitskej filológie
 Katedra knižničnej a informačnej vedy
 Katedra kulturológie
 Katedra logiky a metodológie vied
 Katedra maďarského jazyka a literatúry
 Katedra marketingovej komunikácie
 Katedra pedagogiky
 Katedra politológie
 Katedra porovnávacej religionistiky
 Katedra psychológie
 Katedra romanistiky
 Katedra ruského jazyka a literatúry
 Katedra slovanských filológií
 Katedra slovenských dejín
 Katedra slovenského jazyka
 Katedra slovenskej literatúry a literárnej vedy
 Katedra sociológie
 Katedra všeobecných dejín
 Katedra východoázijských štúdií FiF UK v Bratislave
 Katedra žurnalistiky
 Rakúsky ústav pre vychodnú a juhovychodnú Európu
 STIMUL (Centrum informatických a vzdelávacích služieb Filozofickej fakulty Univerzity Komenského v Bratislave)
 Studia Academica Slovaca
 Ústredná knižnica, Bratislava

Vedenie fakulty 
(2020)
Dekan
 prof. Mgr. Marián Zouhar, PhD. 

Prodekani
 doc. Mgr. Lucia Lichnerová, PhD., prodekanka pre bakalárske a magisterské štúdium
 doc. PhDr. Mariana Szapuová, PhD., prodekanka pre prijímacie konanie, celoživotné vzdelávanie občanov a vzťahy s verejnosťou
 prof. PhDr. Miloslav Vojtech, PhD., prodekan pre rozvoj fakultu a informačné technológie
 doc. Mgr. Vladimír Zvara, PhD, prodekan pre vedecký výskum a vysokoškolské doktorandské štúdium
 Mgr. Aneta Világi, PhD, prodekanka pre rozvoj fakulty a medzinárodné vzťahy

Tajomník
 Mgr. Radoslav Števčík

Predseda Akademického senátu FiF UK
 Mgr. Martin Bača, PhD.

Bývalí poslucháči 
 Slavomír Gálik
 Alexander Húščava
 Matúš Kučera
 Marian Kuna
 Miroslav Marcelli
 Eduard Nižňanský
 Jozef Novák
 František Novosád
 Jozef Piaček
 Michal Suchý
 Branislav Varsik
 Juraj Tomaga

Literatúra  
 SLOBODNÍK, Martin – GLOSSOVÁ, Marta (eds.): 95 rokov Filozofickej fakulty UK : Pohľad do dejín inštitúcie a jej akademickej obce. Bratislava : Univerzita Komenského v Bratislave, 2017. 556 s. ISBN 978-80-223-4390-9

Externé odkazy 
 Oficiálna stránka Filozofickej fakulty UK

 
Filozofické fakulty na Slovensku